
Projekteerimistingimuste määramine

(Oru tn 6 kaupluse laiendamine koos laohoone ühendamisega detailplaneeringu alusel)

1. ASJAOLUD JA MENETLUSE KÄIK

20.05.2009.a AS Jaadera,  registrikood 10160667, asukoht Oru tn 6, Narva linn, keda esindab juhatuse liige Viktor Kaurson, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Oru tn 6 kaupluse ehitisregistrikoodiga 118010259 laiendamiseks koos laohoone ehitisregistrikoodiga 118010260 ühendamisega detailplaneeringu alusel. Narva linnas Oru tn 6 asuv kinnistu, katastritunnusega 51105:003:0083, pindalaga 8776,0 m2, maakasutuse sihtotstarbega ärimaa, kuulub AS-ile Jaadera vastavalt väljavõttele kinnistusraamatust.
2. ÕIGUSLIKUD ALUSED
2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2  Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1  Määrata projekteerimistingimused Oru tn 6 kaupluse laiendamiseks koos laohoone ühendamisega detailplaneeringu alusel järgnevalt:              

	3.1.1. ÜLDANDMED



	3.1.1.1  Tellija


	AS Jaadera,  registrikood 10160667
Oru tn 6, Narva linn

	3.1.1.2  Asukoht, algandmed                                        
	Narva linn, Oru tn 6
Kaupluse ehitisregistrikood 118010259

Olemasoleva kaupluse ehitisalune pind: 982,0 m2 

Laohoone ehitisregistrikood 118010260
Olemasoleva laohoone ehitisalune pind: 189,0 m2
Maakasutuse sihtotstarve: ärimaa

	3.1.1.3  Käesolevad projekteerimistingimused on kehtivad kuni 26.05.2011.a

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 20.05.09.a taotlus nr 1147/1-12, Viktor Kaurson
3.1.1.4.2 Ehitusseadus1, Narva linna põhimäärus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Oru tn 6 kaupluse laiendamine koos laohoone ühendamisega detailplaneeringu alusel.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Eesti Standard EVS 812-4:2005 „Tööstus- ja laohoonete ning garaažide tuleohutus”;

- Narva Linnavolikogu 30.11.2006.a kinnitatud määrus nr 48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”;

- Majandus- ja Kommunikatsiooniministri 27.12.2002.a kehtestatud  määrus nr 70 „Nõuded ehitusloa taotlemisel esitatavale ehitusprojektile“ jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud käesoleva seaduse §-s 47 nimetatud projekteerimises pädeva vastutava spetsialisti poolt (Ehitusseadus1 §18 lõige 4).
3.3.4 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.7 Esitada projekti nimetus vastavalt projekteerimistingimustele.

3.3.8 Kinnitatud projekteerimistingimused lisada projekti kausta.
3.3.9 Tehnilised näitajad esitada vastavalt Majandus- ja Kommunikatsiooniministri 24.12.2002.a kehtestatud  määrusele nr 69 „Ehitise tehniliste andmete loetelu“.
3.3.10 Esitada Narva Linnavalitsuse Arhitektuuri-ja Linnaplaneerimise Ametile eskiisprojekt heakskiidu saamiseks. Eskiisprojekt koostada  kooskõlas Eesti Standardiga EVS 811:2006 „Hoone ehitusprojekt”.
3.3.11 Esitada töödekorraldamise projekt (Narva linna ehitusmäärus § 23).
3.3.12 Esitada ehitusprojekti sõltumatu ekspertiis (Narva linna ehitusmäärus § 23, Ehitusseadus § 21).
3.3.13 Esitada Narva Linnavalitsuse Arhitektuuri-ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Lubatud hoonestuse pindala ja korruselisus: vastavalt Narva Linnavolikogu 21.04.2009.a kehtestatud Kreenholmi - 26.Juuli – Uusküla - Oru kvartali maa-ala detailplaneeringule.
3.4.2 Lubatud on Oru tn 6 kaupluse ehitisregistrikoodiga 118010259 laiendamine koos laohoone ehitisregistrikoodiga 118010260 ühendamisega.

3.4.3 Arhitektuur: kaasaegne, esteetiline, piirkonna elukvaliteeti parandav. Fassaadilahendused peavad olema esteetiliselt vaadeldavad kõikidel vaadetel. Olemasoleva hooneosa ja juurdeehitatava hooneosa arhitektuur ja välisviimistlus peavad harmoneeruma teineteisega. 
3.4.4 Vajadusel hoone piirdetarindite soojustamine: esitada soojustehnilised arvutused, soojustatud piirdetarindite lõiked, fassaadide soojustamise skeem. 
3.4.5 Vajadusel hoone fassaadide vooderdamine vooderdusmaterjaliga.                                           Oru tänavapoolse fassaadi välisviimistluses lubatud: krohv, dekoratiivsed fassaadiplaadid, fassaadikivid, mitte kasutada plekki, plastikmaterjale ja puitu. Eskiisprojektis esitada vähemalt 2 värvilahendust parima tulemuse saavutamiseks. Välisviimistluse ja värvilahenduse pass esitada projekti koosseisus. 
3.4.6 Hoone piirdetarindite soojustamise korral esitada soojustehnilised arvutused, soojustatud piirdetarindite lõiked, fassaadide soojustamise skeem. 
3.4.7 Klaasimine: esitada projektis fassaadide klaasistamispass. Näidata akende avamise suunad.
3.4.8 Tagada puuetega inimeste liikumisvõimalused vastavalt Majandus- ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”. 

3.4.9 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.10 Muud nõuded: vastavalt ekspertiisiotsustele.
3.4.11 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.12 Asendiplaan esitada krundi geodeetilise mõõdistuse alusel. Näidata ehitised, olemasolevad parkimiskohad, liiklusskeem, juurdepääs avalikult kasutatavale teele, sisse-ja väljasõit krundilt jne. Määratleda pinnakatted. Asendiplaanil esitada tabel: „Ehitiste eksplikatsioon”.
3.4.13 Värvivaated esitada mõõtkavas 1:100. Vaadetel näidata projekteeritav ala, välisviimistluse materjalid ja värvikoodid, akende ja uste värvitoonid, reklaami asukoht jne. Metalluste värvitoonid esitada RAL kataloogi järgi.
3.4.14 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.15 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile.
3.4.16 Projekti koosseisus esitada lisaks:   
- ehitiste inventeerimisplaanid,

- ehitusgeoloogiliste uurimistööde aruanne,

- lammutatavate seinte plaan,

- põrandate plaan ja lõiked,

- 2 püstlõiget,

- katuse plaan,

- avade täitmise plaanid,

- akende ja uste spetsifikatsioon,

- uute seinte spetsifikatsioon ja lõiked,

- seadmete paigutuse plaan,

- evakuatsiooniskeem jne.

	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




3.6.1 Enne projekteerimise algust tuleb läbi viia ehitiste seisundi tehniline ekspertiis. Otsus lisada projekti kausta. 
3.6.2 Kandetarindite ümberehitamine ja väljaehitamine on lubatud tehnilise ekspertiisi alusel. Tehnilises ekspertiisis määratleda tarindite ümberehitamise võimalused koos detailse ehitustehnoloogia väljatöötamisega. Anda kandevõime taastamise lahendused. Otsus lisada projekti kausta. 
	3.7 KOOSKÕLASTUSED




3.7.1   Ida-Eesti Päästekeskuse Narva Keskkomando.

3.7.2   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.

Tarmo Tammiste

Linnapea

